ועדת הכלכלה, כנסת 20, פרוטוקול מספר 493, 2017-05-09 10:00

איתן כבל: בוקר טוב לכם.

איתן כבל: גברתי מנהלת הוועדה, רשמת פרלמנטרית, דובר, חברי כנסת, אנשי מרכז המחקר והמידע של הכנסת, בוקר טוב לכולם, לאנשי הצפון.

חיים ילין: והדרום.

איתן כבל: והדרום, ואנשי המשרדים השונים.

איתן כבל: אני התכוונתי לפתוח את כנס הקיץ בדיון, ולא סתם שמתי את זה בראש הדיונים.

איתן כבל: לצערי, אני נועל את הישיבה לשעה.

איתן כבל: אני לא אתחיל את הדיון – גם הגיע לכאן איתן דנגוט, חברי – ואני אסביר גם למה.

איתן כבל: אתמול התקיים דיון עד שעות הבוקר.

דב חנין: צריך להגיד היום.

איתן כבל: כן, היום.

איתן כבל: התקיים דיון בוועדת הכלכלה, בוועדה המשותפת.

איתן כבל: היה אמור לשבת עכשיו לימיני מנכ"ל משרד האוצר שי באב"ד, שבלעדיו אני לא מוכן להתחיל את הדיון.

איתן כבל: אני לא הולך לנהל אתכם ואיתי שיח – אני יודע מה אני הולך להגיד כי אתמול ניהלנו דיון ארוך כדי לבוא לכאן מוכנים.

איתן כבל: הוא יצא ב-2:00, אני יצאתי ב-4:30, ברבע לחמש בבוקר.

איתן כבל: מכאן עוד נסעתי לראש העין וחזרתי כדי להספיק להיות כאן ב-10:00.

איתן כבל: אז אני לא מבקש מאף אחד להמליץ עלי להדליק משואה לשנה הבאה, אבל זה לא מקובל עלי, מה גם שסגנית ראש אגף תקציבים הייתה צריכה גם כן להגיע לכאן ולא הגיעה.

איתן כבל: אני רואה את זה בחומרה רבה.

איתן כבל: אין לי שום תוכנית לקיים דיון עקר שאין לו שום תכלית ואין לו תוצאות, אז אני מתנצל בפניכם מעומק הלב – ממש כך, אין לי מה להוסיף – ואנחנו נחדש את הישיבה ב-11:30.

איתן כבל: הנה, שירה הגיעה.

איתן כבל: הישיבה נעולה.

איתן כבל: תודה רבה לכם.